पाएं अपने शहर की ताज़ा ख़बरें और फ्री ई-पेपरडाउनलोड करें
आप जब भी ऐसी खबरें पढ़ते होंगे कि आपके शहर-समाज-मोहल्ले के किसी बच्चे ने राष्ट्रीय-अंतरराष्ट्रीय कॉम्पिटिशन में कोई अवार्ड जीता। तब आपको भी यह लगता होगा- “काश…ऐसा मौका मेरे बच्चे को भी मिलता!” भास्कर अब आपकी इस समस्या का समाधान लेकर आया है। देश-विदेश में बच्चों के लिए आयोजित होने वाली प्रतियोगिताएं, कांटेस्ट, स्कॉलरशिप और स्टडी प्रोग्राम की जानकारी और उनतक पहुंचने का सीधा माध्यम एक ही खबर में भास्कर यहीं दे रहा है। हर रविवार भास्कर एप पर चैंपियन बनने के ऐसे मौके अपडेट के रूप में आपके सामने होंगे, सुबह 7 बजे ही। ऊपर दिख रहे व्हाट्सएप ऑप्शन से आप इसे अपने पहचान के लोगों, संस्थाओं, स्कूलों को भी शेयर कर सकते हैं।
बिहार के विख्यात युवा सोशल इंटरप्रेन्योर और फोर्ब्स की 30 अंडर 30 में शामिल इकलौते बिहारी शरद विवेक सागर की संस्था 'डेक्सटेरिटी ग्लोबल' ने भास्कर के लिए इसे विशेष तौर पर तैयार किया है। शरद की यह संस्था 65 लाख से अधिक छात्रों को उनकी रुचि से जुड़े आयोजनों में अपना टैलेंट दिखाने का मौका दे चुकी है। इस सीरीज में आज यह ग्यारहवीं खबर है। पिछले दस हफ्ते में हमने जिन मौकों की जानकारी दी, उनके लिंक खबर में नीचे दिए गए हैं।
गूंज फ़ेलोशिप
इस फ़ेलोशिप के द्वारा युवाओं को भारत के ग्रामीण और शहरी छेत्रों में विभिन्न्न मुद्दों पर काम करने का मौका मिलेगा। आवेदक कॉलेज के स्नातक होने चाहिए। आवेदकों को निबंध और दो रेफेरेंस लेटर जमा करने होंगे। चुने गए छात्रों को 18,000 से 20,000 रूपए का मासिक वेतन भी मिलेगा।
अन्य डिटेल्स और तैयारी की सामग्री:
UNESCO यूथ मल्टीमीडिया कॉम्पीटीशन
संयुक्त राष्ट्र शिक्षा, विज्ञान और सांस्कृतिक संगठन (UNESCO) द्वारा आयोजित इस प्रतियोगिता में छात्र मल्टीमीडिया प्रोजेक्ट जमा कर सकते हैं। छात्रों को जमा किये गए प्रोजेक्ट के द्वारा COVID-19 से मिले सीख को दर्शाना होगा। प्रविष्टियां निबंध से लेकर आर्ट किसी भी रूप में जमा की जा सकती हैं। सभी फाइनलिस्ट्स को मेरिट सर्टिफिकेट प्राप्त होंगे और विजेताओं को दुनिया भर में हो रहे कार्यक्रमों में मान्यता मिलेगी।
अन्य डिटेल्स और तैयारी की सामग्री:
न्यूयॉर्क टाइम्स स्टूडेंट पॉडकास्ट कॉन्टेस्ट
इस प्रतियोगिता में छात्र अपने बनाए हुए पॉडकास्ट्स जमा कर सकते हैं। पॉडकास्ट्स इंटरव्यू से लेकर कथा कहानियों तक किसी भी विषय पर हो सकते हैं। जमा की गयी प्रविष्टियों की अवधि 5 मिनट से कम होनी चाहिए। चुनिंदा पॉडकास्ट्स को न्यूयॉर्क टाइम्स के द लर्निंग नेटवर्क पर विशेष रुप से प्रदर्शित किया जाएगा।
अन्य डिटेल्स और तैयारी की सामग्री:
फ़ुलब्राइट नेहरू मास्टर्स फ़ेलोशिप
इस फ़ेलोशिप के द्वारा छात्र चुने गए अमेरिकी विश्वविद्यालयों से स्नातक की पढाई कर सकते हैं। छात्रों को अपने नेतृत्व का प्रदर्शन करना होगा और अपने समुदाय में लौटकर काम करने के लिए प्रतिबद्धता दिखानी होगी। आवेदकों के पास कम से कम तीन साल का कार्यानुभव होना चाहिए। चयनित छात्रों के पूर्ण ट्यूशन, यात्रा, और विज़ा के खर्च को कवर किया जाएगा।
अन्य डिटेल्स और तैयारी की सामग्री:
लिटरो लैब पॉडकास्ट कॉन्टेस्ट
इस प्रतियोगिता में छात्र 5 मिनट से कम की अवधी के पॉडकास्ट जमा कर सकते हैं। जमा किये गए पॉडकास्ट इंटरव्यू से लेकर न्यूज़ किसी भी श्रेणी में हो सकते हैं। चुनिंदा पोडकास्टस को ऑनलाइन प्रकाशित किया जाएगा।
अन्य डिटेल्स और तैयारी की सामग्री:
CEWE फ़ोटो अवार्ड
इस प्रतियोगिता में छात्र प्रकृति, खेल, या यात्रा जैसे कुल 10 श्रेणियों में तस्वीरें जमा कर सकते हैं। इस साल का विषय है - हमारी दुनिया खूबसूरत है। विजेता को पुरस्कार के रूप में 5,000 यूरोज़ मिलेंगे और उपविजेता को कुल 2,500 यूरोज़ दिए जाएंगे।
अन्य डिटेल्स और तैयारी की सामग्री:
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva hin_Deva kas_Deva hin_Deva hin_Deva kas_Deva hin_Deva hin_Deva awa_Deva hin_Deva hin_Deva kas_Deva awa_Deva hin_Deva awa_Deva hin_Deva hin_Deva zho_Hant eng_Latn